**Ministru kabineta noteikumu projekta “Grozījumi Ministru kabineta 2013. gada 24. septembra noteikumos Nr.999 “Valsts aģentūras “Civilās aviācijas aģentūra” publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar noteikumu projektu valsts aģentūras “Civilās aviācijas aģentūra” (turpmāk – Civilās aviācijas aģentūra) sniegtie maksas pakalpojumi ir papildināti ar jauniem pakalpojumiem bezpilotu gaisa kuģu jomā. Noteikumu projekts stāsies spēkā 2020. gada 31. decembrī vienlaikus ar Komisijas 2019. gada 24. maija Īstenošanas regulu (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - Regula Nr. 2019/947).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5. panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (turpmāk - Regula Nr.2018/1139) ietver vairākus pantus (55. – 58.pants) un IX. pielikumu, kas pirmo reizi Eiropas Savienības līmenī reglamentē ar bezpilota gaisa kuģiem saistītus jautājumus. Uz Regulas Nr. 2018/1139 pamata izdota:1) Regula Nr. 2019/947;2) Komisijas 2019.gada 12.marta Deleģētā regula (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu operatoriem (turpmāk - Regula Nr.2019/945).Regula Nr.2018/1139, Regula Nr. 2019/947 un Regula Nr. 2019/945 paredz jaunu regulējumu bezpilota gaisa kuģa jomā, piemēram, Regula Nr. 2019/947 paredz Eiropas Savienības dalībvalstu savstarpēju tālvadības pilotu apliecinājumu un bezpilota gaisa kuģu ekspluatantu sertifikātu atzīšanu, iespēju kārtot tālvadības pilotu teorētisko zināšanu un praktisko prasmju eksāmenus, atvērtās un specifiskās bezpilota gaisa kuģu kategorijas bezpilota gaisa kuģu sistēmu ekspluatanta reģistrāciju citās dalībvalstīs, kas nav tālvadības pilota un vai bezpilota gaisa kuģa ekspluatanta mītnes zeme. Ņemot vērā augstāk minēto, ir nepieciešams aktualizēt Civilās aviācijas aģentūras sniegtos pakalpojumus, iekļaujot tajā jaunus maksas pakalpojumus bezpilota gaisa kuģu jomā.Atsaucoties uz informācijas apmaiņu dažādos Eiropas Savienības līmeņa pasākumos (piemēram, Eiropas aviācijas drošības aģentūras (EASA) Komitejas, Eiropas Komisijas un EASA organizētas ekspertu darba grupas), kuru ietvaros tiek izskatīti ar bezpilota gaisa kuģu sistēmām saistīti jautājumi, secināts, ka dalībvalstīs sniegtie pakalpojumi bezpilotu gaisa kuģu jomā būs maksas. Ņemot vērā bezpilota gaisa kuģu nozares aktualitātes, ir vērojama strauja šīs jomas attīstība, ļaujot bezpilota gaisa kuģus izmantot dažādu pakalpojumu sniedzējiem, kas būtiski palielina pieprasījumu pēc Civilās aviācijas aģentūras pakalpojumiem bezpilotu gaisa kuģu jomā.Šobrīd Civilās aviācijas aģentūras sniegto maksas pakalpojumu cenrādi nosaka Ministru kabineta 2013. gada 24. septembra noteikumi Nr.999 Valsts aģentūras "Civilās aviācijas aģentūra" publisko maksas pakalpojumu cenrādis (turpmāk – noteikumi Nr.999).  Projekts paredz papildināt noteikumu Nr.999 2.pielikumu ar V.sadaļu, nosakot šādus jaunus maksas pakalpojumus bezpilotu gaisa kuģu jomā: 1) 16.punkts:16.1. apakšpunkts - bezpilota gaisa kuģu sistēmu ekspluatanta reģistrācija uz vienu gadu;16.2. apakšpunkts - bezpilota gaisa kuģu sistēmu ekspluatanta reģistrācija uz pieciem gadiem;16.3. apakšpunkts - bezpilota gaisa kuģi, kuri pakļauti sertificēšanai, reģistrācija;16.4. apakšpunkts - bezpilota gaisa kuģu sistēmu ekspluatanta reģistrācijas atjaunošana uz vienu gadu; 16.5. apakšpunkts - bezpilota gaisa kuģu sistēmu ekspluatanta reģistrācijas atjaunošana uz pieciem gadiem. (Regulas Nr.2019/947 14.pants paredz atvērtās, specifiskās un sertificētās bezpilota gaisa kuģu kategorijas bezpilota gaisa kuģu sistēmu ekspluatantu un bezpilota gaisa kuģu, kuri pakļauti sertificēšanai, reģistrāciju);2) 17. punkts:17.1. apakšpunkts - Bezpilota gaisa kuģu sistēmas ekspluatanta sākotnējā novērtēšana un vieglo bezpilota gaisa kuģu ekspluatanta sertifikāta (LUC) izsniegšana; 17.2. apakšpunkts - Vieglo bezpilota gaisa kuģu sistēmas ekspluatanta sertifikāta (LUC) grozīšana; 17.3. apakšpunkts - Vieglo bezpilota gaisa kuģu ekspluatantu sertifikāta (LUC) turētāja novērtēšana atbilstoši uzraudzības ciklam;17.4. apakšpunkts - Bezpilota gaisa kuģa sistēmas ekspluatanta iesnieguma izvērtējums balstoties uz iepriekš definētu riska izvērtējumu (PDRA) un ekspluatācijas atļaujas izsniegšana;17.5. apakšpunkts - Bezpilota gaisa kuģa sistēmas ekspluatanta iesnieguma izvērtējums bez iepriekš definēta riska izvērtējuma un ekspluatācijas atļaujas izsniegšana;17.6. apakšpunkts - Bezpilota gaisa kuģa sistēmas ekspluatācijas deklarācijas iesniegšana;17.7. apakšpunkts - Gaisa kuģu modeļu klubu vai apvienību iesnieguma izvērtējums un ekspluatācijas atļaujas izsniegšana. (Regulas Nr. 2019/947 16.pants nosaka prasības bezpilota gaisa kuģu operācijām, kas saistītas ar gaisa kuģu modeļu klubiem un apvienībām, Regulas Nr. 2019/947 18.pants paredz sertifikātu izdošanu bezpilota gaisa kuģu sistēmu ekspluatantiem un šādu sertifikātu atsaukšanu un darbības apturēšanu, kā arī licenču izdošanu tālvadības pilotiem, kuri īsteno operācijas “sertificēto” bezpilota gaisa kuģu sistēmu operāciju kategorijā, un šādu licenču atsaukšanu un to darbības apturēšanu, ekspluatācijas atļauju un vieglo bezpilota gaisa kuģu ekspluatanta sertifikāta (LUC) izdošanu, grozīšanu, ierobežošanu, atsaukšanu vai to darbības apturēšanu un to deklarāciju pilnīguma pārbaudi, kuras ir vajadzīgas, lai varētu veikt bezpilota gaisa kuģu operācijas “specifisko” bezpilota gaisa kuģu operāciju kategorijā, kā arī uz risku balstītas pārraudzības sistēmas izstrādi attiecībā uz bezpilota gaisa kuģu sistēmu ekspluatantiem, vieglo bezpilota gaisa kuģu ekspluatanta sertifikāta (LUC) turētājiem, kā arī attiecība uz modeļu klubiem un apvienībām, kuriem ir Regulas Nr. 2019/947 16. pantā minētā atļauja);3) 18. punkts:18.1. apakšpunkts - atvērtās kategorijas A2 apakškategorijas tālvadības pilota teorētisko zināšanu klātienes eksāmena kārtošana (pirmreizēji vai atkārtoti);18.2. apakšpunkts - atvērtās kategorijas A2 apakškategorijas tālvadības pilota kompetences sertifikāta izsniegšana;18.3. apakšpunkts - atvērtās kategorijas A2 apakškategorijas tālvadības pilota kompetences sertifikāta atkārtota apstiprināšana;18.4. apakšpunkts - specifiskās kategorijas tālvadības pilotu teorētisko zināšanu klātienes eksāmena kārtošana (pirmreizēji vai atkārtoti);18.5. apakšpunkts - specifiskās kategorijas tālvadības pilotu teorētisko zināšanu klātienes sertifikāta izsniegšana;18.6. apakšpunkts - specifiskās kategorijas tālvadības pilota kompetences sertifikāta atkārtota apstiprināšana.(Regulas Nr. 2019/947 8. pants nosaka noteikumus un procedūras attiecībā uz tālvadības pilotu kompetenci, 18. pants paredz apliecinājumu izdošanu tālvadības pilotiem par nokārtotu teorētisko zināšanu tiešsaistes eksāmenu un tālvadības pilotu kompetences sertifikātu izdošanu, ierobežošanu, atsaukšanu vai to darbības apturēšanu).4) 19. punkts:19.1. apakšpunkts - atzītās struktūras apstiprināšana, 19.2. apakšpunkts - atzītās struktūras apliecības nosacījumu grozīšana;19.3. apakšpunkts - atzītās struktūras novērtēšana atbilstoši uzraudzības ciklam; 19.4. apakšpunkts - atzīto struktūru instruktoru un novērtētāju kvalifikācijas pārbaude; 19.5. apakšpunkts - atzīto struktūru instruktoru un novērtētāju kvalifikācijas sertifikātu izsniegšana;19.6. apakšpunkts - deklarācijas par tālvadības pilotu praktisko apmācību un prasmju novērtēšanu operācijām, uz ko attiecas standarta scenāriji, iesniegšana. (Regulas Nr. 2019/947 3. un 4. papildinājums).Civilās aviācijas aģentūra saskaņā ar Ministru kabineta 2017. gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9.punktu nodrošinās uzskaitīto pakalpojumu aprakstīšanu valsts pārvaldes pakalpojumu portālā www.latvija.lv.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts aģentūra “Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras vēlas saņemt Civilās aviācijas aģentūras maksas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktās maksas pakalpojumu cenas neietekmēs pakalpojumu pieejamību sabiedrībai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, 2020.gada \_\_\_.\_\_\_\_\_ ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs valsts pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova